**Model de correu electrònic dirigit a Ajuntaments per sol·licitar la il·luminació blava en edificis municipals.**

**Adreçat a:** alcaldia i regidoria de l’àrea social que pertoqui.

**Assumpte:** Petició d’il·luminació blava durant el Dia Internacional de l’Educació Social (2 d’octubre de 2021)

**Correu / carta:**

Benvolgudes, benvolguts,

Us escrivim per fer-vos una petició especial en motiu del Dia Internacional de l'Educació Social, que s'escau el 2 d'octubre de cada any.

Soc XXXXX o som XXXX, YYYY...educadora, educadors socials de ZZZZZ i us volem demanar si des de l'Ajuntament seria possible poder emprendre alguna acció de reconeixement de la nostra professió, com per exemple il·luminar la ZZZZZZZZZ (edifici/s corresponent/s) de color blau, color que serveix per a reconèixer la professió de l’Educació Social. Es tracta d’una iniciativa del Col·legi d'Educadores i Educadors Socials de Catalunya (CEESC) i a la qual voldríem que s’hi adherís el nostre poble/ciutat.

L'educació social ha estat una de les professions que no s'ha deixat d'exercir ni tan sols en el temps de confinament més estricte (en molts casos presencialment, exposant-se fins i tot sense equips de protecció fins avançada la pandèmia) i en la qual ha crescut una tensió que s'arrossega d'anys i que provoca situacions de molta vulnerabilitat i seqüeles importants entre professionals. Amb o sense situacions excepcionals com les d'aquests dos anys, al llarg de les 24 hores del dia de tots els 365 dies de l'any hi ha professionals de l'Educació Social que exerceixen, massa sovint, amb unes condicions laborals precàries i una baixa valoració social.

Enguany, a més, i sota el lema “Ets una peça ESsencial', el CEESC celebra el seu 25è aniversari ressaltant la importància vital de la professió i de la unió i participació de les i dels professionals per tal de millorar el futur de l’Educació Social.

Per tot això, us fem aquesta petició de reconeixement, que creiem que enguany, tal com us hem explicat, pot ser encara més escaient que mai.

Esperant la seva resposta us desitgem el millor,

Cordialment,

ZZZZZZ